
DR.30.9.2003 23 
 

Kementerian sedar peratusan jalan kampung yang dinaik taraf di Sabah dan 
Sarawak masih rendah berbanding Semenanjung.  Bagi memastikan lebih banyak lagi 
jalan-jalan dapat dinaik taraf, kementerian sentiasa memberi perhatian dan peruntukan 
yang terbanyak kepada negeri Sabah dan Sarawak berbanding dengan negeri-negeri lain.  
Ini termasuk peruntukan bagi tahun 2004. 

Kementerian memang sedar masih terdapat banyak kampung di Sabah dan 
Sarawak termasuk di Baram, Bukit Mas, Silam dan Selangau yang belum mendapat 
bekalan air, bekalan elektrik dan jalan kampung.  Tanggungjawab kerajaan bukan sahaja 
sekadar memberi kemudahan, tetapi juga harus jalan-jalan berkenaan dan kemudahan 
berkenaan berkualiti.  Bagaimanapun, perlaksanaan projek perlu dibuat secara 
berperingkat-peringkat memandangkan keupayaan kewangan adalah terhad.  

Tugas kementerian saya hanya menetapkan peruntukan bekalan elektrik dan air 
bagi satu-satu negeri, tetapi peruntukan bagi satu-satu kawasan Parlimen ditentukan oleh 
kerajaan negeri.  Di Sarawak dan Sabah, keutamaan diberi kepada kawasan-kawasan yang 
masih mundur dan mempunyai potensi untuk dimajukan dari segi sosial ekonomi, namun 
kemudahan telefon luar bandar adalah di bawah skop Kementerian Tenaga, Komunikasi 
dan Multimedia.  Tuan Yang di-Pertua, bagi isu-isu yang berkaitan dengan Program 
Pembasmian Kemiskinan khususnya bantuan PPRT yang dibangkitkan oleh Ahli-ahli Yang 
Berhormat bagi Pematang Pauh, Larut, Pasir Mas dan Tuaran.   

Untuk makluman Yang Berhormat, garis panduan kemiskinan yang diguna pakai 
pada masa ini ditentukan oleh unit perancang ekonomi, Jabatan Perdana Menteri dan 
diputuskan berdasarkan kepada banci pendapatan isi rumah ataupun dengan izin, 
household income survey.  Garis pendapatan kemiskinan, poverty  line income yang diguna 
pakai adalah berasaskan basket of essential goods dengan izin, atau barangan perlu untuk 
kemudahan hidup bagi isi rumah dalam negara dan harga semasa barangan termasuk 
kemudahan-kemudahan. 

Pihak kerajaan sentiasa mengambil kira masalah yang dihadapi oleh golongan 
miskin di negara ini.  Untuk itu garis pendapatan kemiskinan atau poverty  line income 
dengan izin, di negara ini sering dikaji oleh pihak kerajaan untuk menjamin kesejahteraan 
hidup penduduk di negara ini baik di kawasan bandar mahu pun di luar bandar.  Kerajaan 
mengucapkan terima kasih atas cadangan ahli-ahli Yang Berhormat kerana prihatin dalam 
hal ini dan kementerian akan mengambil perhatian semasa membuat pindaan kepada 
garis panduan pendapatan kemiskinan yang digubal dari masa ke semasa.   

Untuk makluman Yang Berhormat, kementerian ini melaksanakan berbagai-bagai 
program untuk bagi meningkatkan kualiti dan taraf hidup penduduk miskin di luar bandar 
termasuk di negeri Kelantan dan Terengganu. Menerusi program-program penyediaan 
kemudahan infrastruktur seperti jalan raya, bekalan air dan elektrik dan bantuan rumah 
untuk golongan termiskin.  Di samping itu kerajaan juga melaksanakan program-program 
bagi meningkatkan pendapatan golongan termiskin dan miskin.   

Untuk makluman Yang Berhormat bagi Pasir Mas, kerajaan menerusi kementerian 
ini menyediakan bantuan bagi membina atau membaik pulih rumah untuk keluarga 
termiskin yang layak diberi di bawah Program Bantuan Rumah.  Setakat ini bantuan 
tersebut belum diperluaskan kepada golongan miskin kerana masih terdapat keluarga 
termiskin yang memerlukan bantuan ini.  Kadar bantuan Program Bantuan Rumah yang 
sedang diperkuat kuasa sekarang ialah sebanyak RM10,370 bagi negeri-negeri di 
Semenanjung dan RM11,930 di Sabah, Wilayah Persekutuan Labuan dan Sarawak untuk 
bina baru.  Untuk kerja-kerja baik pulih rumah-rumah yang usang, peruntukan maksima 
yang diberi ialah separuh daripada peruntukan bagi bina baru.   

Setakat ini kementerian saya belum berpuas hati dengan kecepatan pelaksanaan 
projek-projek tersebut dan sentiasa mencari jalan untuk dipertingkatkan prestasinya.  
Berhubung dengan pertanyaan Yang Berhormat bagi Tuaran berkaitan sejauh mana 
kejayaan Skim Pembangunan Kesejahteraan Rakyat setelah hampir empat tahun 
dilaksanakan... 

Tuan Haji Ismail bin Noh:  [Bangun] 

  



Kementerian sedar peratusan jalan kampung yang dinaik taraf di Sabah dan Sarawak masih rendah berbanding Semenanjung. Bagi memastikan lebih banyak lagi jalan-jalan dapat dinaik taraf, kementerian sentiasa memberi perhatian dan peruntukan yang terbanyak kepada negeri Sabah dan Sarawak berbanding dengan negeri-negeri lain. Ini termasuk peruntukan bagi tahun 2004. Kementerian memang sedar masih terdapat banyak kampung di Sabah dan Sarawak termasuk di Baram, Bukit Mas, Silam dan Selangau yang belum mendapat bekalan air, bekalan elektrik dan jalan kampung. Tanggungjawab kerajaan bukan sahaja sekadar memberi kemudahan, tetapi juga harus jalan-jalan berkenaan dan kemudahan berkenaan berkualiti. Bagaimanapun, perlaksanaan projek perlu dibuat secara berperingkat-peringkat memandangkan keupayaan kewangan adalah terhad. Tugas kementerian saya hanya menetapkan peruntukan bekalan elektrik dan air bagi satu-satu negeri, tetapi peruntukan bagi satu-satu kawasan Parlimen ditentukan oleh kerajaan negeri. Di Sarawak dan Sabah, keutamaan diberi kepada kawasan-kawasan yang masih mundur dan mempunyai potensi untuk dimajukan dari segi sosial ekonomi, namun kemudahan telefon luar bandar adalah di bawah skop Kementerian Tenaga, Komunikasi dan Multimedia. Tuan Yang di-Pertua, bagi isu-isu yang berkaitan dengan Program Pembasmian Kemiskinan khususnya bantuan PPRT yang dibangkitkan oleh Ahli-ahli Yang Berhormat bagi Pematang Pauh, Larut, Pasir Mas dan Tuaran. Untuk makluman Yang Berhormat, garis panduan kemiskinan yang diguna pakai pada masa ini ditentukan oleh unit perancang ekonomi, Jabatan Perdana Menteri dan diputuskan berdasarkan kepada banci pendapatan isi rumah ataupun dengan izin, household income survey. Garis pendapatan kemiskinan, poverty line income yang diguna pakai adalah berasaskan basket of essential goods dengan izin, atau barangan perlu untuk kemudahan hidup bagi isi rumah dalam negara dan harga semasa barangan termasuk kemudahan-kemudahan. Pihak kerajaan sentiasa mengambil kira masalah yang dihadapi oleh golongan miskin di negara ini. Untuk itu garis pendapatan kemiskinan atau poverty line income dengan izin, di negara ini sering dikaji oleh pihak kerajaan untuk menjamin kesejahteraan hidup penduduk di negara ini baik di kawasan bandar mahu pun di luar bandar. Kerajaan mengucapkan terima kasih atas cadangan ahli-ahli Yang Berhormat kerana prihatin dalam hal ini dan kementerian akan mengambil perhatian semasa membuat pindaan kepada garis panduan pendapatan kemiskinan yang digubal dari masa ke semasa. Untuk makluman Yang Berhormat, kementerian ini melaksanakan berbagai-bagai program untuk bagi meningkatkan kualiti dan taraf hidup penduduk miskin di luar bandar termasuk di negeri Kelantan dan Terengganu. Menerusi program-program penyediaan kemudahan infrastruktur seperti jalan raya, bekalan air dan elektrik dan bantuan rumah untuk golongan termiskin. Di samping itu kerajaan juga melaksanakan program-program bagi meningkatkan pendapatan golongan termiskin dan miskin. Untuk makluman Yang Berhormat bagi Pasir Mas, kerajaan menerusi kementerian ini menyediakan bantuan bagi membina atau membaik pulih rumah untuk keluarga termiskin yang layak diberi di bawah Program Bantuan Rumah. Setakat ini bantuan tersebut belum diperluaskan kepada golongan miskin kerana masih terdapat keluarga termiskin yang memerlukan bantuan ini. Kadar bantuan Program Bantuan Rumah yang sedang diperkuat kuasa sekarang ialah sebanyak RM10,370 bagi negeri-negeri di Semenanjung dan RM11,930 di Sabah, Wilayah Persekutuan Labuan dan Sarawak untuk bina baru. Untuk kerja-kerja baik pulih rumah-rumah yang usang, peruntukan maksima yang diberi ialah separuh daripada peruntukan bagi bina baru. Setakat ini kementerian saya belum berpuas hati dengan kecepatan pelaksanaan projek-projek tersebut dan sentiasa mencari jalan untuk dipertingkatkan prestasinya. Berhubung dengan pertanyaan Yang Berhormat bagi Tuaran berkaitan sejauh mana kejayaan Skim Pembangunan Kesejahteraan Rakyat setelah hampir empat tahun dilaksanakan... Tuan Haji Ismail bin Noh: [Bangun].